cyanic-selkie/wikianc huggingface dataset:
ঋতু পাঠক
পেশা
সোনিয়া রাও, যিনি ফেম এক্স অনুষ্ঠানের বিচারক ছিলেন, তার পরামর্শে পাঠক ট্যালেন্ট প্রতিযোগিতা অনুষ্ঠানে প্রদর্শন করেন। তিনি শোতে তার উপস্থাপনার দক্ষতা থেকে স্বীকৃতি অর্জন করেন; এবং পরে আনন্দ রাজ আনন্দের সঙ্গে দেখা হয় এবং উপস্থাপনার জন্য গোড়া থেকে গান গাওয়া শুরু করেন।
২০১০ সালে, ঋতু শঙ্কর-এহসান-লয়ের সঙ্গে দেখা করেন যিনি হাউসফুল ছবিতে পাপা জাগ জায়েগা গানটির জন্য তাকে নির্বাচন করেন। তারপরে, তিনি গীতিকার প্রীতম চক্রবর্তীর সাথে কাজ করেন। এসময় তিনি থ্যাংক ইউ চলচিত্রে রাজিয়া গুন্ডো মে ফাঁস গয়ি, পরে হ্যালো ডার্লিং এবং অ্যাকশন রিপ্লের চলচিত্রের অন্য গানগুলিতে কন্ঠস্বর দেন। এরপর তিনি আনন্দ রাজ আনন্দের সাথে কাজ করেছিলেন, যখন তিনি ডবল ধামাল চলচিত্রের জন্য জালেবি বাই গানটি গান, যা বর্তমানে তার সবচেয়ে জনপ্রিয় গানগুলির মধ্যে একটি।
ঋতু এছাড়াও সাজিদ-ওয়াজিদের সাথে অনেক গানে কাজ করেছেন, যেমন তেভার চলচিত্রে রাধা নাচেগী।
ঋতু বহু জায়গায় অভিনেত্রী সোনাক্ষী সিনহার জন্য গান গেয়েছেন যেমন আর রাজকুমারের গন্ধি বাত গানটিতে।
পাঠক লিপ টু লিপ (কাট্টি বাট্টি থেকে), ডিজে বাজেগা তো পাপ্পু নাচেগা (কিস কিস্কো পেয়ার করু থেকে) সিনেমার দেখে মাম্মা (সিং ইস ব্লিং থেকে)। অনেক সংগীতের সাথে কাজ করার পর, তিনি ভবিষ্যতে সঙ্গীতের রচয়িতা এ আর রহমানের জন্য গান গাইতে চান।
২০১২ সালে, পাঠক রেট্রোসপেকটিভ স্পেশাল' অনুষ্ঠানের আয়োজক ছিলেন যেটি ডিডি ১-এ সম্প্রচারিত হয়েছিল, যা সুবর্ণ যুগের চলচ্চিত্র সম্পর্কে আকর্ষণীয় তাত্পর্য তুলে ধরেছিল। তিনি দিল্লি, মুম্বাই, বাঙ্গালুরু, রায়পুর, উদয়পুর এবং অন্যান্য প্রধান ভারতীয় শহরে অসংখ্য ইভেন্টে লাইভ শোগুলিতে গান করেন। তিনি পোল্যান্ড, ম্যাসকট, রেঙ্গুন, কাঠমান্ডু এবং মালয়েশিয়া ও চীনেও অনুষ্ঠান করেছেন। তিনি জনি লিভার, প্রিয়াঙ্কা চোপড়া এবং অভিজিৎ সাওয়ান্তের সাথে অস্ট্রেলিয়ায় এবং ফিজি দ্বীপে সফর করেছিলেন। ২০০৭ সালে, তিনি জনি লিভারের সাথে ইসরাইলের একটি শো করেছিলেন।
পাঠককে ২০১২ সালে স্টারডাস্ট অ্যাওয়ার্ডে মনোনীত করা হয়েছিল, নতুন মহিলা মিউসিকাল সেন্সেশন বিভাগে - চলচ্চিত্র ডাবল ধামালের জালেবী বাই গানের জন্য।
আয়ন
আয়ন হলো নিট বৈদ্যুতিক আধানযুক্ত কণিকা, পরমাণু বা অনু।
সাধারণত ইলেকট্রনের আধান ঋণাত্মক ধরা হয়। একক আয়নের ঋণাত্মক আধান সাধারণত প্রোটনের ধনাত্মক আধানের সমান ও বিপরীত। ইলেকট্রন ও প্রোটনের সংখ্যা সমান না হওয়ার কারনে আয়নের নিট আধান অশূন্য হয়।
ক্যাটায়ন হলো ইলেকট্রনের চেয়ে প্রোটনের সংখ্যা বেশি থাকায় ধনাত্মক আধানযুক্ত আয়ন এবং অ্যানায়ন হলো প্রোটনের চেয়ে ইলেকট্রনের সংখ্যা বেশি থাকায় ঋণাত্মক আধানযুক্ত আয়ন। ক্যাটায়ন ও অ্যানায়নসমূহ খুব সহজেই একে অপরকে আকর্ষণ করে এবং আয়নিক যৌগ গঠন করে।
আয়নে কেবল একটি মাত্র পরমাণু থাকলে তাকে একপরমাণবিক আয়ন এবং দুই বা ততোধিক পরমাণু থাকলে বহুপারমাণবিক আয়ন বলে। প্রবাহীতে (গ্যাস বা তরল) ভৌত আয়নীকরণের ক্ষেত্রে স্বতঃস্ফূর্ত সংঘর্ষের কারণে "আয়ন যুগল" উৎপন্ন হয়, যেখানে প্রতি যুগলে একটি ইলেকট্রন এবং একটি ধনাত্মক আয়ন থাকে। আয়নসমূহ রাসায়নিক মিথস্ক্রিয়ায় যেমন তরলে লবণের দ্রবীভূতকরণ বা অন্য উপায়ে যেমন পরিবাহী দ্রবণের মধ্য দিয়ে একমুখী বিদ্যুৎ প্রবাহিত করা, আয়নিকরণের মাধ্যমে অ্যানোডকে দ্রবীভূত করেও তৈরি করা হয়।
আবিষ্কারের ইতিহাস
১৮৩৪ সালে ইংরেজ পদার্থবিদ এবং রসায়নবিদ মাইকেল ফ্যারাডে জলীয় মাধ্যমে এক তড়িৎদ্বার থেকে অন্য তড়িদদ্বারে যাওয়া একটি অজানা বৈশিষ্ট্য আবিষ্কার করেছিলেন। তিনি গ্রিক শব্দ ἰόν, ion, থেকে এর নামকরন করেছিলেন আয়ন, যার অর্থ "যাওয়া"। ফ্যারাডে এই বৈশিষ্ট্যের প্রকৃতি জানতেন না, তবে তিনি জানতেন যেহেতু ধাতু এক তড়িদদ্বারে দ্রবীভূত হয়ে দ্রবণে প্রবেশ করে এবং দ্রবণ থেকে অন্য তড়িদদ্বারে নতুন ধাতু বের হয়; এবং কোনও এক ধরনের পদার্থ তড়িৎ প্রবাহের ফলে দ্রবণের মধ্য দিয়ে চলাচল করেছে। এটি পদার্থকে এক জায়গা থেকে অন্য জায়গায় পৌঁছে দেয়। ফ্যারাডের নামের সাথে মিল রেখে হুইল অ্যানোড ও ক্যাথোডের, এবং এদের দ্বারা আকৃষ্ট আয়নকে যথাক্রমে অ্যানায়ন ও ক্যাটায়ন নামকরণ করেছিলেন।
সভান্তে আরিয়েনিউস তাঁর ১৮৮৮ সালের গবেষণামূলক প্রবন্ধে তিনি ব্যাখ্যা দিয়েছিলেন যে লবণের কঠিন স্ফটিক দ্রবীভূত হওয়ার সময় বিপরীত ও সমপরিমাণ আধানযুক্ত কণায় বিচ্ছিন্ন হয়ে যায়। এই ব্যাখ্যার জন্য ১৯০৩ সালে তিনি রসায়নে নোবেল পুরস্কার অর্জন করেছিলেন। আরিয়েনিউসের ব্যাখ্যা ছিল যে দ্রবণ তৈরি করার সময় লবণ ফ্যারাডের বর্ণিত আয়নে বিচ্ছিন্ন হয়ে যায়। তিনি প্রস্তাব দিয়েছিলেন যে তড়িৎ প্রবাহ ছাড়াও আয়নসমূহ গঠিত হয়।
বৈশিষ্ট্য
আয়নসমূহ তাদের গ্যাসীয় অবস্থায় অত্যন্ত সক্রিয় এবং খুব দ্রুত তাদের বিপরীত আয়নের সাথে বিক্রিয়া করে নিরপেক্ষ যৌগ বা আয়নিক লবণ উৎপন্ন করে। আয়নসমূহ তলর বা কঠিন অবস্থায়ও উৎপন্ন হতে পারে, যেমন দ্রাবকের (যেমন পানি) সাথে লবণের বিক্রিয়াকালে আয়নসমূহ তরলের সাথে বিক্রিয়া করার জন্য একে অপরের থেকে দূরে সরে যায় এবং একারনে শক্তি ও এনট্রপিসহ বিভিন্ন অবস্থার পরিবর্তনের ফলে অধিক স্থিতিশীল সলভেটেড আয়ন উৎপন্ন হয়। এই স্থিতিশীল আয়নসমূহ কম তাপমাত্রায় পরিবেশে বেশি দেখা যায়। একটি সাধারণ উদাহরণ হলো সমুদ্রের পানিতে উপস্থিত আয়নগুলি, যা দ্রবীভূত লবণ থেকে উদ্ভূত হয়।
চার্জিত বস্তু হিসাবে, আয়নগুলি বিপরীত বৈদ্যুতিক আধানের প্রতি আকৃষ্ট হয় (ঋণাত্মক ধনাত্মকের প্রতি এবং ধনাত্মক ঋণাত্মকের প্রতি) এবং একই প্রকৃতির আধান কর্তৃক বিকর্ষীত হয়। চলাচলের সময় এগুলোর গতিপথ চৌম্বক ক্ষেত্র দ্বারা প্রতিবিম্বিত করা যেতে পারে।
ইলেক্ট্রনগুলি তাদের ক্ষুদ্র ভর এবং পদার্থ তরঙ্গ হিসাবে বৃহত্তর স্থান পূরণের বৈশিষ্ট্যের কারণে এমন পরমাণু এবং অণুগুলি যাতে অন্তত একটি ইলেকট্রন রয়েছে তার আকার নির্ধারণ করে। সুতরাং, অ্যানায়নগুলি (ঋণাত্মক আধানযুক্ত আয়ন) মূল অণু বা পরমাণুর চেয়ে বড়, কারণ অতিরিক্ত ইলেকট্রন(গুলি) একে অপরকে দূরে সরিয়ে দেয় এবং আয়নটির আকার বৃদ্ধি করে দেয়, কারণ অণু বা পরমাণুর আকার তার ইলেকট্রন মেঘ দ্বারা নির্ধারিত হয়। ইলেকট্রন মেঘের আকারের কারণে ক্যাটায়নগুলি সংশ্লিষ্ট মূল অণু বা পরমাণুর থেকে ছোট হয়। একটি নির্দিষ্ট ক্যাটায়নে (হাইড্রোজেনের) কোনও ইলেক্ট্রন থাকে না, এবং একারনে শুধু একটি একক প্রোটন থাকে - যা মূল হাইড্রোজেন পরমাণুর চেয়ে অনেক ছোট।
অ্যানায়ন ও ক্যাটায়ন
থাম্ব|আয়ন সাধারণত দুই প্রকার - ক্যাটায়ন (ধনাত্মক আধান) ও অ্যানায়ন (ঋনাত্মক আধান) যেহেতু প্রোটনের বৈদ্যুতিক আধানের মান ইলেকট্রনের আধানের মানের সমান, সেকারনে কোনও আয়নের নিট বৈদ্যুতিক আধান আয়নের প্রোটন সংখ্যা থেকে ইলেকট্রন সংখ্যার বিয়োগফলের সমান।thumb|upright=1.75|একটি [[ইলেকট্রন এবং একটি প্রোটনসহ হাইড্রোজেন পরমাণু (কেন্দ্রে)। যার একটি ইলেকট্রন অপসারণ করলে তা ক্যাটায়নে পরিণত হয় (বামে)। আর এতে একটি ইলেকট্রন প্রবেশ করালে তা অ্যানায়নে পরিণত হয় (ডানে)। নিরপেক্ষ হাইড্রোজেন পরমাণুর থেকে আলগাভাবে ধরে রাখা দুই ইলেকট্রনবিশিষ্ট অ্যানায়নের আকার বড় এবং ইলেকট্রনহীন ক্যাটায়নের আকার ছোট। ]]অ্যানায়ন (−) শব্দটি গ্রীক ἄνω শব্দ থেকে এসেছে যার অর্থ "উপর", এটি এমন আয়ন, যার মধ্যে প্রোটনের তুলনায় ইলেকট্রনের সংখ্যা বেশি এবং একারণে এটি ঋণাত্মক আধানযুক্ত (যেহেতু ইলেকট্রন ঋণাত্মক আধানযুক্ত এবং প্রোটন ধনাত্মক আধানযুক্ত) হয়।
ক্যাটায়ন (+) শব্দটি গ্রীক κάτω শব্দ থেকে এসেছে যার অর্থ "নিচে", এটি এমন আয়ন, যার মধ্যে ইলেকট্রনের তুলনায় প্রোটনের সংখ্যা বেশি এবং একারণে এটি ধনাত্মক আধানযুক্ত (যেহেতু ইলেকট্রন ঋণাত্মক আধানযুক্ত এবং প্রোটন ধনাত্মক আধানযুক্ত) হয়।
একাধিক আধানযুক্ত আয়নগুলির জন্য অপর নাম রয়েছে। উদাহরণস্বরূপ, -২ আধানযুক্ত অ্যানায়নকে ডাইঅ্যানায়ন এবং +২ আধানযুক্ত ক্যাটায়নকে ডাইক্যাটায়ন বলে। জুইটার আয়ন হলো এমন এক ধরনের নিরপেক্ষ যৌগ যাতে ধনাত্মক ও ঋণাত্মক উভয় আয়নই অণুর মধ্যে দুটি আলাদা স্থানে অবস্থান করে।
ক্যাটায়ন এবং অ্যানায়নগুলি তাদের আয়নিক ব্যাসার্ধ দ্বারা পরিমাপ করা হয়। ক্যাটায়নগুলি ছোট, তাদের বেশিরভাগের ব্যাসার্ধ 10−10 মিটার (10−8 সেমি) এর চেয়ে কম হয়। তবে বেশিরভাগ অ্যানায়ন আকারে বড়, যেমন পৃথিবীতে খুবই সাধারণ অ্যানায়ন, অক্সিজেন। সুতরাং এটি স্পষ্ট যে স্ফটিকের বেশিরভাগ স্থান অ্যানায়নসমূহ দখল করে এবং ক্যাটায়নগুলি অ্যানায়নের মধ্যবর্তী ফাঁকা জায়গাগুলিতে অবস্থান করে।
প্রকৃতিতে উপস্থিতি
প্রকৃতিতে সকল স্থানে আয়ন রয়েছে এবং সূর্যের আলোক বিকিরণ থেকে শুরু করে পৃথিবীর আয়নমণ্ডলের অস্তিত্ব পর্যন্ত বিচিত্র ঘটনার জন্য দায়ী। পরমাণুসমূহ তাদের আয়নিক অবস্থায় নিরপেক্ষ পরমাণু থেকে আলাদা রঙের হতে পারে এবং ধাতব আয়নগুলি দ্বারা আলো শোষণের কারনেই রত্নপাথর রঙিন হয়। অজৈব এবং জৈব রসায়ন উভয় ক্ষেত্রে (প্রাণরসায়ন সহ) পানি এবং আয়নগুলির মিথস্ক্রিয়া অত্যন্ত গুরুত্বপূর্ণ; উদাহরণ হলো অ্যাডেনোসিন ট্রাইফোসফেট (এটিপি) এর ভাঙ্গনের জন্য প্রয়োজনীয় শক্তি।
সম্পর্কিত প্রযুক্তি
সাধারণত উচ্চ বিভব বা তাপমাত্রায় বিভিন্ন আয়ন উৎস ব্যবহার করে অরাসায়নিকভাবে আয়ন প্রস্তুত করা যায়। এগুলি ভর স্পেকট্রোমিটার, আলোক নির্গমন স্পেকট্রোমিটার, কণা ত্বরক, আয়ন প্রতিস্থাপন এবং আয়ন ইঞ্জিনের মতো বিভিন্ন যন্ত্রে ব্যবহৃত হয়।
বিক্রিয়াশীল আধানযুক্ত কণা হিসাবে জীবাণু ব্যাহত করতে, বায়ু পরিশোধিত করতে এবং ধোঁয়া সনাক্তকারী যন্ত্রের মতো গৃহস্থালী জিনিসের মধ্যে এগুলি ব্যবহৃত হয়।
যেহেতু জীবদেহে সংকেত এবং বিপাকসমূহ ঝিল্লি জুড়ে একটি সুনির্দিষ্ট আয়নিক নতিমাত্রা দ্বারা নিয়ন্ত্রিত হয়, সেহেতু এই নতিমাত্রা ব্যাহত হওয়া কোষের মৃত্যুতে অবদান রাখে। এটি আয়ন চ্যানেল গ্রামিসিডিন এবং এমফোটেরিসিনসহ (একটি ছত্রাকনাশক) প্রাকৃতিক এবং কৃত্রিম বায়োসাইড দ্বারা শোষণ করা একটি সাধারণ প্রক্রিয়া।
অজৈব দ্রবীভূত আয়নগুলি দ্রবীভূত মোট কঠিন বস্তুর উপাদানগুলির একটি উপাদান, যা পানির মানের একটি বহুল পরিচিত সূচক।
আয়নীকরণ বিকিরণ সনাক্তকরণ
গ্যাসের উপর বিকিরণের আয়নীকরণ প্রভাব আলফা, বিটা, গামা এবং এক্স-রে বিকিরণ সনাক্তকরণের জন্য ব্যাপকভাবে ব্যবহৃত হয়। এই যন্ত্রগুলিতে আয়নীকরণে সময় গ্যাসের অণুগুলিতে বিকিরণের দ্বারা আয়ন প্রভাবের ফলে "আয়ন জোড়" গঠিত হয়; একটি ধনাত্মক আয়ন এবং একটি মুক্ত ইলেকট্রন। আয়নায়ন কক্ষ হলো এই সনাক্তকারকের মধ্যে সহজতম এবং এটি তড়িৎ ক্ষেত্র প্রয়োগের মাধ্যমে গ্যাসের মধ্যে সরাসরি আয়নীকরণের ফলে উৎপন্ন সমস্ত আধান সংগ্রহ করে।
আয়নিত অবস্থা চিহ্নিত করা
আয়নের রাসায়নিক সংকেত লেখার সময় তার নিট আধান অণু/পরমাণুর রাসায়নিক কাঠামোর পরপরই সুপারসক্রিপ্টে লেখা হয়। আধানের পূর্বে এর মান লেখা হয়; অর্থাৎ, দ্বিধনাত্মক ক্যাটায়নকে +2 এর পরিবর্তে 2+ দ্বারা প্রকাশ করা হয়। তবে একক আধানবিশিষ্ট অণু/পরমাণুর ক্ষেত্রে আধানের মান বাদ লেখা হয় না; উদাহরণস্বরূপ, সোডিয়াম ক্যাটায়নকে Na1+ এর পরিবর্তে Na+ লেখা হয়।
একাধিক আধানযুক্ত অণু/পরমাণু নির্দেশ করার একটি বিকল্প (এবং গ্রহণযোগ্য) উপায় হলো সংকেতগুলো একাধিকবার লেখা। অবস্থান্তর ধাতুর ক্ষেত্রে এটি প্রায়শই দেখা যায়। রসায়নবিদরা মাঝে মাঝে চিহ্নটির চারপাশে বৃত্ত অংকন করেন; এটি কেবল শোভা বৃদ্ধি করে এবং রাসায়নিক অর্থের কোনও পরিবর্তন করে না। ফেরাস আয়নকে প্রকাশের তিনটি উপায় হলো, Fe++, এবং Fe
⊕⊕
। এখানের তিনটি প্রতীকই একই অর্থ প্রকাশ করে।
একপরমাণুক আয়নগুলিকে কখনও কখনও রোমান সংখ্যার সাহায্যেও লেখা হয়, বিশেষত বর্ণালিবীক্ষণ যন্ত্রে; উদাহরণস্বরূপ, কে Fe(
II
) বা FeII হিসাবেও উল্লেখ করা হয়। রোমান সংখ্যাগুলি একটি উপাদানের জারণ অবস্থাকে নির্দেশ করে, যেখানে শীর্ষদেশে লিখিত ইন্দো-আরবি সংখ্যাগুলি নিট আধানকে বোঝায়। একপরমাণুক আয়নের ক্ষেত্রে উভয় পদ্ধতিই একইসাথে ব্যবহারযোগ্য, তবে বহুপরমাণুক আয়নগুলিতে রোমান সংখ্যা প্রয়োগ করা যায় না। তবে জটিল যৌগের ধাতব কেন্দ্রে রোমান সংখ্যা ব্যবহারের মাধ্যমে পদ্ধতি দুইটি মিশ্রিত করা সম্ভব, যেমনটা উদাহরণের ইউরেনাইল আয়নের ক্ষেত্রে দেখানো হয়েছে।
উপশ্রেনি
যদি কোন আয়নে অযুগ্ম ইলেকট্রন থাকে তবে তাকে রেডিকাল আয়ন বলে। আধানহীন রেডিকালের মতো, রেডিকাল আয়নগুলিও খুব বিক্রিয়াশীল। অক্সিজেনযুক্ত বহুপরমাণুক আয়ন যেমন কার্বনেট এবং সালফেটকে অক্সিঅ্যানায়ন বলে। যে আণবিক আয়নগুলিতে কমপক্ষে একটি কার্বন ও হাইড্রোজেন বন্ধন থাকে তাকে জৈব আয়ন বলে। যদি জৈব আয়নের আধান কোনও কার্বনকে কেন্দ্র করে থাকে তবে এটিকে একটি কার্বোক্যাটায়ন (যদি আধান ধনাত্মক হয়) বা কার্বোঅ্যানায়ন (যদি আধান ঋণাত্মক হয়) বলা হয়।
একপারমাণবিক আয়নের গঠন
একটি পরমাণুর যোজ্যতা স্তরে (সবচেয়ে বাইরের কক্ষপথ) ইলেক্ট্রন গ্রহণ বা বর্জনের মাধ্যমে একপরমাণুক আয়নগুলি গঠিত হয়। পরমাণুর অভ্যন্তরীণ কক্ষপথগুলো ইলেকট্রন দিয়ে পূর্ণ থাকে যা ধনাত্মক আধানযুক্ত নিউক্লিয়াসের সাথে দৃঢ়ভাবে আবদ্ধ থাকে এবং তাই এই ধরনের রাসায়নিক বিক্রিয়ায় অংশ নেয় না। একটি নিরপেক্ষ পরমাণু বা অণু থেকে ইলেকট্রন গ্রহণ বা বর্জনের প্রক্রিয়াকে আয়নীকরণ বলা হয়।
বিকিরণ বর্ষণের মাধ্যমে পরমাণুসমূহ আয়নিত করা যেতে পারে, তবে রসায়নে আয়নীকরণের সাধারণ প্রক্রিয়া হলো পরমাণু বা অণুর মধ্যে ইলেকট্রন স্থানান্তর। এই স্থানান্তর সাধারণত স্থিতিশীল ("পূর্ণ কক্ষপথ") ইলেকট্রন কনফিগারেশন অর্জনের উদ্দেশ্যে চালিত হয়। কোন ক্রিয়ায় সর্বনিম্ন শক্তি প্রয়োজন তার উপর নির্ভর করে পরমাণুসমূহ ইলেকট্রন গ্রহণ বা বর্জন করবে।
উদাহরণস্বরূপ, সোডিয়াম পরমাণু, Na ​​এর যোজ্যতা স্তরে একটি একক ইলেকট্রন রয়েছে, এবং এর অভ্যন্তরে ২টি এবং ৮টি ইলেকট্রনে পূর্ণ ২টি স্থিতিশীল কক্ষপথ রয়েছে। যেহেতু এই পূর্ণ কক্ষপথগুলো খুব স্থিতিশীল, তাই সোডিয়াম পরমাণুতে তার অতিরিক্ত ইলেকট্রনটি বর্জন করে এই স্থিতিশীল ইলেকট্রন বিন্যাস অর্জন করার প্রবণতা দেখা যায়। ইলেকট্রন ত্যাগ করে সোডিয়াম পরমাণু স্থিতিশীল হওয়ার সাথে সাথে সোডিয়াম ক্যাটায়নে পরিণত হয়,
অন্যদিকে, ক্লোরিন পরমাণু, Cl, এর যোজ্যতা স্তরে ৭টি ইলেকট্রন রয়েছে, অর্থাৎ ৮টি ইলেকট্রনের পূর্ণ স্থিতিশীল কক্ষপথ থেকে ১টি ইলেকট্রনের ঘাটতি রয়েছে। সুতরাং, ক্লোরিন পরমাণুতে একটি ইলেকট্রন গ্রহণ করে এই স্থিতিশীল ইলেকট্রন বিন্যাস অর্জন করার প্রবণতা দেখা যায়। ইলেকট্রন গ্রহণ করে ক্লোরিন পরমাণু স্থিতিশীল হওয়ার সাথে সাথে ক্লোরাইড অ্যানায়নে পরিণত হয়,
এই প্রবণতার কারনেই সোডিয়াম এবং ক্লোরিনের রাসায়নিক বিক্রিয়া দেখা দেয়, যেখানে "অতিরিক্ত" ইলেকট্রনটি সোডিয়াম থেকে ক্লোরিনে স্থানান্তরিত হয়, ফলে সোডিয়াম ক্যাটায়ন এবং ক্লোরাইড অ্যানায়ন গঠিত হয়। বিপরীতভাবে আহিত হওয়ার কারণে, এই ক্যাটায়ন এবং অ্যানায়নগুলো আয়নিক বন্ধন গঠন করে এবং সোডিয়াম ক্লোরাইড বা NaCl গঠন করে, যা সাধারণত টেবিল লবণ হিসাবে বেশি পরিচিত।
বহুপারমাণবিক এবং আণবিক আয়নের গঠন
বহুপারমাণবিক এবং আণবিক আয়নগুলি প্রায়শই নিরপেক্ষ অণুতে প্রোটন বা এর মতো প্রাথমিক আয়ন গ্রহণ বা ত্যাগের মাধ্যমে গঠিত হয়। উদাহরণস্বরূপ, অ্যামোনিয়া বা  যখন একটি প্রোটন বা  গ্রহণ করে তখন প্রোটনেশন নামক একটি প্রক্রিয়ায় অ্যামোনিয়াম আয়ন  গঠিত হয়। অ্যামোনিয়া এবং অ্যামোনিয়ামের মূলত একই ইলেকট্রন বিন্যাসে একই সংখ্যক ইলেকট্রন রয়েছে, তবে অ্যামোনিয়ামের একটি অতিরিক্ত প্রোটন রয়েছে যার ফলে এটিতে একটি ধনাত্মক আধান প্রকাশ পায়।
অ্যামোনিয়া একটি ইলেকট্রন ত্যাগের মাধ্যমে একটি ধনাত্মক আধান অর্জন করে আয়ন গঠন করতে পারে। তবে এই আয়নটি অস্থিতিশীল, কারণ এটিতে নাইট্রোজেন পরমাণুর চারপাশে একটি অসম্পূর্ণ যোজ্যতা স্তর রয়েছে, যা আয়নটিকে অত্যন্ত বিক্রিয়াশীল রেডিকাল আয়নে পরিণত করে।
রেডিকাল আয়নগুলির অস্থিতিশীলতার কারণে বহুপারমাণবিক এবং আণবিক আয়নগুলি সাধারণত ইলেকট্রন গ্রহণ বা বর্জনের পরিবর্তে এর মতো প্রাথমিক আয়ন গ্রহণ বা বর্জনের মাধ্যমে তৈরি হয়। এই প্রক্রিয়ার ফলে অণুটি তার স্থিতিশীল ইলেকট্রন বিন্যাস বজায় রেখেই বৈদ্যুতিক আধান অর্জন করতে পারে।
আয়নীকরণ শক্তি
গ্যাসীয় অবস্থায় পরমাণু বা অণু থেকে সর্বনিম্ন শক্তি অবস্থায় ইলেকট্রনকে অপসারণ করে ধনাত্মক আয়নে পরিণত করতে যে পরিমাণ শক্তির প্রয়োজন হয়, তাকে আয়নীকরণ বিভব বা আয়নিকরণ শক্তি বলে। কোনও পরমাণুর n তম আয়নীকরণ শক্তি হলো প্রথম n-1 সংখ্যক ইলেকট্রন অপসারণের পর পরমাণুটির n তম ইলেকট্রনকে অপসারণের জন্য প্রয়োজনীয় শক্তি।
প্রতিটি ক্রমাগত আয়নীকরণ শক্তি পূর্বের আয়নীকরণ শক্তির চেয়ে স্পষ্টতই বেশি হয়। বিশেষত যখন কোনও পারমাণবিক কক্ষকের ইলেকট্রন নিঃশেষ হয়ে যায় তখন এই শক্তির বৃদ্ধি উল্লেখযোগ্য পরিমানের হয়। একারণে, আয়নগুলি এমনভাবে গঠিত হয় যাতে এগুলির কক্ষক পূর্ণ থাকে। উদাহরণস্বরূপ, সোডিয়ামের সর্ববহিস্থ শক্তিস্তরে একটি যোজনী ইলেকট্রন থাকে, সুতরাং আয়নিত আকারে হিসেবে এটিতে সাধারণত একটি ইলেকট্রনের ঘাটতি থাকে। পর্যায় সারণীর অপর প্রান্তে ক্লোরিনের ৭টি যোজনী ইলেকট্রন রয়েছে, সুতরাং আয়নিত আকারে  হিসেবে এটিতে সাধারণত একটি অধিক ইলেকট্রন থাকে। সকল মৌলিক পদার্থের মধ্যে সিজিয়ামের আয়নীকরণ শক্তি সর্বনিম্ন এবং হিলিয়ামের আয়নীকরণ শক্তি সর্বাধিক। সাধারণত ধাতুর আয়নীকরণ শক্তি অধাতুর আয়নীকরণ শক্তির তুলনায় অনেক কম থাকে, এবং একারণেই ধাতুসমূহ ধনাত্মক আধানযুক্ত আয়ন গঠনের সময় ইলেকট্রন ত্যাগ করে এবং অধাতুসমূহ ঋণাত্মক আধানযুক্ত আয়ন গঠনের সময় ইলেকট্রন গ্রহণ করে।
আয়নিক বন্ধন
আয়নিক বন্ধন এক ধরনের রাসায়নিক বন্ধন যা বিপরীত আধানযুক্ত আয়নসমূহের পারস্পরিক আকর্ষণের মাধ্যমে উদ্ভূত হয়। অনুরূপ আধানযুক্ত আয়নগুলি একে অপরকে বিকর্ষণ করে এবং বিপরীত আধানযুক্ত আয়নগুলি একে অপরকে আকর্ষণ করে। সুতরাং, আয়নগুলি সাধারণত মুক্তভাবে থাকে না, বরং বিপরীত আধানযুক্ত আয়নের সাথে আবদ্ধ হয়ে একটি স্ফটিক জালিকা তৈরি করে। ফলস্বরূপ যৌগটিকে আয়নিক যৌগ বলা হয় এবং এদের বন্ধনকে আয়নিক বন্ধন বলা হয়। আয়নিক যৌগগুলিতে আয়ন প্রতিবেশীদের মধ্যে বৈশিষ্ট্যগত দূরত্ব দেখা দেয় যা থেকে স্থানিক প্রসার এবং পৃথক আয়নগুলির আয়নিক ব্যাসার্ধ পাওয়া যায়।
আয়নিক বন্ধন সাধারনত ধাতু এবং অধাতুর যৌগে দেখা যায় (নিষ্ক্রিয় গ্যাস ব্যতীত, যা খুব কমই রাসায়নিক যৌগ গঠন করে)। ধাতুসমূহের সর্বশেষ শক্তিস্তরে স্থিতিশীল ইলেকট্রন বিন্যাসের তুলনায় অল্প সংখ্যক ইলেকট্রন বেশি থাকে। একারনে স্থিতিশীল ইলেকট্রন বিন্যাস অর্জন করতে তাদের এই অতিরিক্ত ইলেকট্রন ত্যাগের প্রবণতা দেখা যায়, যা তড়িৎ ধনাত্মকতা হিসাবে পরিচিত। অন্যদিকে অধাতুসমূহের স্থিতিশীল ইলেকট্রন বিন্যাসের তুলনায় অল্প সংখ্যক ইলেকট্রনের ঘাটতি থাকে। একারনে স্থিতিশীল ইলেকট্রন বিন্যাস অর্জন করতে তাদের এই ঘাটতি পুরনের জন্য ইলেকট্রন গ্রহণের প্রবণতা দেখা যায়, যা তড়িৎ ঋণাত্মকতা হিসাবে পরিচিত। যখন উচ্চ তড়িৎ ধনাত্মকতাসম্পন্ন একটি ধাতু একটি উচ্চ তড়িৎ ঋণাত্মকতাসম্পন্ন অধাতুর সাথে মিলিত হয়, তখন ধাতব পরমাণু থেকে অতিরিক্ত ইলেকট্রনগুলো অধাতব পরমাণুতে স্থানান্তরিত হয়। এই প্রতিক্রিয়াটির ফলে ধাতব ক্যাটায়ন এবং অধাতব অ্যানায়ন তৈরি হয়, যা একে অপরের সাথে যুক্ত হয়ে লবণ গঠন করে।
টীকা
<references group="lower-alpha"/>
মালয় বাড়ি
মালয় বাড়ি (মালে: রুমাহ মেলায়ু; জাভি: রোম মেলায়ু) হ'ল ঐতিহ্যবাহী আবাসস্থল যা বিদেশী বা আধুনিক প্রভাবগুলির আগমনের পূর্বে উত্সর্গীকৃত এবং মালয় উপদ্বীপ, সুমাত্রা এবং বোর্নিওয়ের আদিবাসী জাতিগত মালয় দ্বারা নির্মিত।
ঐতিহ্যবাহী আর্কিটেকচারাল ফর্মগুলি যেমন: গ্রীষ্মমণ্ডলীয়ভাবে উপযুক্ত ছাদ এবং আলংকারিক উপাদানগুলির সাথে সুরেলা অনুপাতগুলি এখনও প্রাসঙ্গিক বলে মনে করে সনাতনবাদীরা | তবে ঐতিহ্যবাহী ভবনগুলির আধুনিক নির্মাণের তুলনায় উল্লেখযোগ্য রক্ষণাবেক্ষণ প্রয়োজন; গ্রীষ্মমন্ডলীয় আবহাওয়ার ক্ষয়কারী প্রভাব এবং পাশাপাশি দীর্ঘমেয়াদী সমস্যা থেকে কাঠের উপকরণগুলি কীভাবে সংরক্ষণ করবেন। মালয়েশিয়া শিল্পায়নের প্রক্রিয়া অব্যাহত রাখার সাথে সাথে এই তবে  ঐতিহ্যবাহী দক্ষতাগুলি ধীরে ধীরে হারিয়ে যাচ্ছে, ইন্দোনেশিয়া য় এখনও ঐতিহ্যবাহী ঘরগুলি গ্রামাঞ্চলে টিকে আছে। ইন্দোনেশীয় দ্বীপপুঞ্জের আদিবাসী স্থাপত্য শৈলীর সংরক্ষণের প্রচেষ্টা ডকুমেন্টেশনের মাধ্যমে পরিচালিত হয়েছে এবং জাকার্তার তামান মিনি ইন্দোনেশিয়া ইন্দাহে প্রদেশের মণ্ডপগুলিতে প্রতিলিপি তৈরি করা হয়েছে।
নির্মাণ
কাঠ এবং বাঁশ সহ নবায়নযোগ্য প্রাকৃতিক উপকরণ ব্যবহার করে, আবাসগুলি প্রায়শই নখ সহ ধাতব ব্যবহার ছাড়াই নির্মিত হয়। পরিবর্তে প্রাক-কাটা গর্ত এবং খাঁজগুলি কাঠের উপাদানগুলিকে একে অপরের সাথে ফিট করার জন্য ব্যবহৃত হয়, কার্যকরভাবে এটিকে একটি 'প্রাক-প্রসংশিত ঘর' হিসাবে তৈরি করে। যদিও নখগুলি উদ্ভাবিত হয়েছিল এবং পরবর্তীকালে ঘরগুলি অ-কাঠামোগত উপাদানগুলির জন্য নূন্যতম ব্যবহৃত হত (উদাহরণস্বরূপ, উইন্ডোজ বা প্যানেল), কাঠামোগত নমনীয়তা একটি উপকার ছিল যা পেরেক আটকেছিল। নখ না থাকলে একটি কাঠের ঘর ভেঙে নতুন জায়গায় পুনর্গঠন করা যায়। দক্ষিণ-পূর্ব এশিয়ার প্রাচীন মালয় জনগণের বেশিরভাগই পরিবেশ-সংস্কৃতি স্ব-পুনর্জন্মের একটি রূপ ধরে রেখেছিল।
নকশা
ঐতিহ্যবাহী কাঠের ঘরগুলি ছায়া গো এবং বায়ুচলাচল, প্রাথমিক বাড়ির বৈশিষ্ট্যগুলিতে উপস্থিত বৈশিষ্ট্যগুলির মতো সমসাময়িক আর্কিটেকচারে প্রাসঙ্গিক নকশার প্রিন্সিপালগুলিকে অন্তর্ভুক্ত করে। যদিও মালয় ঘরগুলির প্রতিটি রাজ্য, প্রদেশ এবং উপ-জাতিগত অনুসারে শৈলীর বৈচিত্র রয়েছে, তবে তাদের মধ্যে প্রচলিত শৈলী এবং সাদৃশ্য রয়েছে:
সিঁড়ি
ঐতিহ্যবাহী মালয় ঘর উন্নত অভ্যন্তর পৌঁছানোর সিঁড়ি প্রয়োজন। সাধারণত সিঁড়িগুলি বাড়ির সামনের জমির সামনে সেরাম্বি (বারান্দা বা বারান্দা) এর সাথে সংযুক্ত থাকে। বাড়ির পিছনে অতিরিক্ত সিঁড়ি পাওয়া যেতে পারে। সিঁড়ি কাঠ বা ইটের কাঠামো দিয়ে টাইলস দিয়ে ঢাকা হতে পারে। উদাহরণস্বরূপ, মেলাকা এবং রিয়াউতে সিঁড়িটি সর্বদা সজ্জাসংক্রান্তভাবে ঢালাই করা হয় এবং রঙিনভাবে টাইলস থাকে।
রুম
সেরাম্বি (বারান্দা), বসার ঘর এবং শয়নকক্ষের মতো ঘর তৈরি করার জন্য অভ্যন্তরটি বিভাজনযুক্ত। ঐতিহ্যবাহী মালে কাঠের ঘর সাধারণত দুটি ভাগে থাকে: মূল বাড়িটি মা (ইবু) এবং সাদামাটা রুমা দাপুর বা রান্নাঘরের অ্যাঙ্কেক্সের সম্মানে রুমাহ ইবু নামে পরিচিত, যা আগুনের সুরক্ষার জন্য মূল বাড়ি থেকে আলাদা করা হয়েছিল। বাড়িটিকে মানবিক আকার দেওয়ার পক্ষে অনুপাত গুরুত্বপূর্ণ ছিল। রুমাহ আইবু নামকরণ করা হয়েছিল বিভাজনের মধ্যে ফাঁকির পরে যা সাধারণত নির্মিত হয়েছিল যখন বাড়ির পরিবারে স্ত্রী এবং মায়ের অস্ত্র প্রসারিত প্রস্থকে অনুসরণ করে। কমপক্ষে একটি উত্থাপিত বারান্দা (সেরাম্বি) বসার কাজ বা শিথিলকরণের জন্য বাড়ির সাথে সংযুক্ত থাকে বা অচেনা দর্শনার্থীদের বিনোদন দেওয়া হবে, এইভাবে অভ্যন্তরের গোপনীয়তা রক্ষা করা হবে।
ছাদ
ঐতিহ্যবাহী মালয় বাড়ির ছাদটি তাপ এবং বৃষ্টি থেকে ছায়া এবং সুরক্ষা সরবরাহ করার পাশাপাশি বায়ুচলাচল সরবরাহ করার জন্য ডিজাইন করা হয়েছে। মালয় বাড়ির ছাদটির মূল নকশাটি গাবলড ছাদ, ছাদের কিনারায় অলঙ্কারগুলির সাথে একটি বর্ধিত ফ্রেম। স্থানীয় ভাষায় মালয় ছাদ গরম এবং আর্দ্রীয় গ্রীষ্মমন্ডলীয় জলবায়ুর জন্য সবচেয়ে উপযুক্ত। গামযুক্ত ছাদটির একটি উদাহরণ পাওয়া যাবে রুমাহ লিপত কাজংয়ের নকশায়। তবে পালেমবাং রুমাহ লিমাসের মতো একটি পিরামিড স্টাইলযুক্ত পিচযুক্ত ছাদও পাওয়া যায়।
রিয়াউ এবং জাম্বিতে বিভিন্ন ধরনের স্টাইল রয়েছে বিশেষত ছাদ ডিজাইনের। রুমাহ ল্যাঙ্কাং বা রুমাহ লন্টিকের কাঠের উপরে নৌকা জাতীয় কাঠামোযুক্ত ছাদ রয়েছে [ ডিজাইনটি একরকম মিনাং রুমাহ গাদাঙের মতো অনুরুপ রুমাহ লিপাট কাজংয়ের ছাদটির সমতল প্রান্তগুলি ছাদের কোণে "এক্স" চূড়া গঠন করছে. সমতল ছাদ কাঠামো অনুরূপ ক্রস কর্নার ছাদযুক্ত বৃহত কাঠামোটিকে রুমাহ লিমাস বলা হয়। এই ধরনের ছাদ এবং কাঠামো প্রায়শই মালয় রাজাদের প্রাসাদ এবং পাশাপাশি সরকারী ভবনে ব্যবহৃত হত। রুমাহ লিমাস দক্ষিণ সুমাত্রা এবং সুদানিজ পশ্চিম জাভার ঐতিহ্যবাহী বাড়ি হিসাবেও পরিচিত, যদিও তাদের "রুমা লিমাস" নাম একই, নকশাটি কিছুটা আলাদা। আধুনিক সরকারী ও পাবলিক বিল্ডিংগুলি প্রায়শই মালয় স্টাইলের ছাদ ডিজাইনের উপর নির্ভর করে যেমন রিয়াউ এবং জাম্বির সরকারী ভবন এবং কুয়ালালামপুরের মুজিয়াম নেগ্রার ছাদ নকশা।
সজ্জা
প্রতিটি মালয় অঞ্চল, রাজ্য বা উপ-নৃগোষ্ঠীর পছন্দের বিশদ সহ নিজস্ব আঞ্চলিক বা গোষ্ঠী স্টাইল রয়েছে। তবে বেশিরভাগ মালয়ে ঘরগুলির একটি সাধারণ ছাদের অলঙ্কার রয়েছে, ছাদটির প্রান্তে "এক্স"-র মতো চূড়ান্ত অলঙ্কার তৈরি ছাদের একটি পারের ছাদ কিনার কাঠামো। এই ধরনের অলঙ্কার লোনটিক, লিপাট কাজং এবং লিমাস শৈলীতে পাওয়া যাবে। উপদ্বীপীয় মালয়েশিয়ার পূর্ব উপকূলে, অনেক বাড়িতে থাইল্যান্ড এবং কম্বোডিয়াদের অনুরূপ খোদাই করা ছাদের গ্যাব-এন্ড বোর্ড রয়েছে।
ওয়াটারগেট কেলেঙ্কারি
thumb|right|প্রেসিডেন্ট নিক্সন এপ্রিল ২৯, ১৯৭৪ সালে টেপ এর উপর সম্পাদিত প্রতিলিখন মুক্তির ব্যাখ্যা করে একটি টেলিভিশন ভাষণ প্রদান করেন। ওয়াটারগেট কেলেঙ্কারি ছিল ১৯৭০-এর দশকের মার্কিন যুক্তরাষ্ট্রের একটি রাজনৈতিক কেলেঙ্কারি। নির্বাচন প্রচারাভিযান চলাকালে ১৭ জুন, ১৯৭২ সালে ক্ষমতাসীন রিপাবলিকান দল ও প্রশাসনের ৫ ব্যক্তি ওয়াশিংটন ডিসির ওয়াটার গেইট ভবনস্থ বিরোধী ডেমোক্র্যাট দলের সদর দফতরে আড়িপাতার যন্ত্র বসায় এবং নিক্সনের প্রশাসন কেলেঙ্কারিটি ধামা-চাপা দেওয়ার চেষ্টা করে। এ ঘটনার ফলে তৎকালীন মার্কিন রাষ্ট্রপতি রিচার্ড নিক্সন ৯ই আগস্ট ১৯৭৪ সালে রাষ্ট্রপতির পদ থেকে পদত্যাগ করতে বাধ্য হন। কেলেঙ্কারির ঘটনায় নিক্সনের যুক্তরাষ্ট্রের রাষ্ট্রপতির পদ থেকে পদত্যাগের ঘটনাটি প্রথম এই ধরনের ঘটনা। এই ঘটনায় বিচার ও দোষী সাব্যস্ত হওয়ার পর মোট ৪৩ জন ব্যক্তিকে কারাগারে প্রেরণ করা হয়; যাদের মধ্যে কয়েক ডজন ছিলেন নিক্সন প্রশাসনের শীর্ষস্থানীয় কর্মকর্তা।
এ ঘটনাটি শুরু হয়েছিল ৫ জন ব্যক্তিকে গ্রেফতারের মাধ্যমে; যারা ১৭ জুন ১৯৭২ সালে ওয়াটার গেইট ভবনস্থ বিরোধী ডেমোক্র্যাট দলের সদর দফতরে চুরি করে প্রবেশ করেছিল। ফেডারেল ব্যুরো অফ ইনভেস্টিগেশন (এফবিআই) প্রেসিডেন্ট নিক্সন এর প্রচারণার কাজে নিয়োজিত সরকারি প্রতিষ্ঠানের পুনরায় নির্বাচনের জন্য গঠিত কমিটির সংশ্লিষ্ঠতা খুঁজে পায়। ১৯৭৩ সালের জুলাইয়ে সিনেট ওয়াটারগেট কেলেঙ্কারি তদন্ত কমিটির সাবেক সদস্যরা রাষ্ট্রপতির কর্মকর্তাদের বিরোদ্ধে প্রমাণসহ তথ্য উপস্থাপন করেন; এতে উল্লেখ করা হয় যে, রাষ্ট্রপতি নিক্সনের অফিসে একটি টেপরেকর্ডার ছিল যা দিয়ে তিনি অনেক কথোপকথন রেকর্ড করে রেখেছিলেন। এই রেকর্ড থেকে জানা গিয়েছিল রাষ্ট্রপতি নিজে এসব কেলেঙ্কারি ধামাচাপা দেওয়ার চেষ্টা করেছিলেন। পরবর্তীতে আদালতের সাথে একটি তিক্ত লড়াইয়ের পর, উচ্চ আদালত রাষ্ট্রপতিকে এসকল টেপ আদালতে জমা দেওয়ার নির্দেশ দেন ও নিক্সন তা মেনে নেন।
হাউজ অফ রিপ্রেজেনটিটিভ দ্বারা অভিশংসন ও সিনেট দ্বারা দোষী সাব্যস্ত হওয়ার মুখোমুখী হওয়ার প্রাক্কালে তিনি ৯ই আগস্ট, ১৯৭৪ সালে রাষ্ট্রপতির পদ থেকে পদত্যাগ করেন। তার উত্তরসূরী গ্যারাল ফোর্ড ক্ষমতায় এসে পরবর্তীতে তাকে ক্ষমা করে দেন। ওয়াটার গেট কেলেঙ্কারি গণমাধ্যমে ফাঁস করা সাংবাদিকের নাম কার্ল বার্নস্টেইন।
ওং জে শায়ান
ওং জে শায়ান (চীনা: 黃哲賢; পিনইন: Húang Zhéxián; হাক্কা : ওয়াং ইয়ি শান), (জন্ম ১৭ নভেম্বর ১৯৪৬) ছিলেন কমার্সনেট কমার্সনেট সিঙ্গাপুরের প্রাক্তন-প্রধান নির্বাহী কর্মকর্তা। তিনি বর্তমানে এমওসি ক্যাপিটাল বেরহাদের সিইও। ওং সিএনএসজি পরামর্শদাতা গ্রুপের পরামর্শক অংশীদার হিসাবে কাজ করছেন।
ব্যবসায়িক উদ্যোগ
ওং করাচিতে আইটিসিএন এশিয়া সিরিজ (ইনফোকম টেকনোলজিস কমার্সনেট এশিয়ার নামানুসারে) প্রতিষ্ঠা করেছিলেন, এটি ২০০১ সালের মার্চ মাসে প্রথম অনুষ্ঠিত হয়েছিল।
খ্রিস্টধর্মে নবীগণ
খ্রিস্ট ধর্মে পুরাতন নিয়ম ও নতুন নিয়মে উল্লেখিত ব্যক্তিদের নবী হিসেবে সম্বোধন করা হয়। এটা বিশ্বাস করা হয় যে নবীরা স্রষ্টা কর্তৃক নির্বাচিত এবং তিনি তাদের নবী বানিয়েছেন।
নিচের মূল তালিকাটি সে সকল ব্যক্তিদের নাম দিয়ে তৈরি যাদেরকে পরিষ্কারভাবে নবী বলা হয়েছে, হোক স্পট বর্ণনায় বা সুস্পষ্ট প্রাসঙ্গিক অর্থে।
দ্বিতীয় তালিকাটি সেই সকল ব্যক্তিদের নাম দ্বারা গঠিত যাদের ব্যাপারে ধর্মগ্রন্থগুলোতে দৈব্য অভিজ্ঞতা অর্জনের ব্যাপারে লিপিবদ্ধ আছে কিন্তু কোন প্রধান বা উপযুক্ত নবুয়ত প্রসঙ্গের উল্লেখ নেই। তৃতীয় তালিকা অজ্ঞাত নবীদের নিয়ে। চতুর্থ তালিকায় বাইবেলের পথভ্রষ্ট ও ভণ্ড নবীদের নাম রয়েছে।
শেষ দুটো তালিকা বাইবেল পরবর্তী সময়কার নবী দাবি করা ব্যক্তিদের নাম নিয়ে যাদের কিছু খ্রিস্টান অনুসরণ করতো (সবাই নয়)। শেষ তালিকা বাইবেল পরবর্তী সময়কার ব্যক্তি যাদেরকে নবী বলে গণ্য করা হয় এবং দৈব্য অভিজ্ঞতা অর্জন করেছে বলে বলা হয় তাদের নিয়ে।
বাইবেল পরবর্তী সময়কার দাবিকৃত নবীগণ
এই ব্যক্তিদেরকে কিছু খ্রিস্টানেরা নবী হিসেবে বিশ্বাস করেন।
ইয়োহানেস ইয়েনসেন
থাম্ব|১৯০২ সালে ইয়োহানেস ইয়েনসেন ইয়োহানেস ভিলহেল্ম ইয়েনসেন (জানুয়ারি ২০, ১৮৭৩ – নভেম্বর ২৫, ১৯৫০) একজন ডেনীয় ঔপন্যাসিক, কবি এবং প্রাবন্ধিক। তিনি ১৯৪৪ সালে সাহিত্যে নোবেল পুরস্কার পান। তার সাহিত্যে ডারউনের তত্ত্ব অনুসারে মানব বিবর্তনের ধারায় মানুষের উন্নতি প্রাধান্য পেয়েছে। তার সবচেয়ে বিখ্যাত সাহিত্যকর্মের মধ্যে রয়েছে: কংগেন্‌স ফাল্ড (১৯০০ - ০১) যা নেদার‌ল্যান্ডের সাহিত্যে সবচেয়ে বিখ্যাত ঐতিহাসিক উপন্যাস এবং ডেন লাংগে রেজসে (১৯০৮ - ২২) যাতে তিনি বাইবেলে উল্লেখিত কাহিনীসমূহকে বিবর্তনবাদের প্রেক্ষিতে পুনরায় ফুটিয়ে তুলেছেন।
গয়েশ্বর চন্দ্র রায়
বাবু গয়েশ্বর চন্দ্র রায় বাংলাদেশের একজন রাজনীতিবিদ ও সাবেক প্রতিমন্ত্রী। তিনি বাংলাদেশ জাতীয়তাবাদী দলের (বিএনপি) সর্বোচ্চ নীতিনির্ধারণী ফোরাম ‘স্থায়ী কমিটির’ একজন সদস্য হিসেবে দায়িত্ব পালন করছেন।
প্রারম্ভিক জীবন
গয়েশ্বর চন্দ্র রায় ১৯৫১ সালের ১ নভেম্বর ঢাকার কেরাণীগঞ্জে জন্মগ্রহণ করেন। তার পিতার নাম জ্ঞানেন্দ্র চন্দ্র রায় ও মাতার নাম সুমতি রায়।
রাজনৈতিক জীবন
গয়েশ্বর চন্দ্র রায় ছাত্রজীবনে প্রগতিশীল রাজনীতির সাথে যুক্ত ছিলেন। ১৯৭৮ সালে বাংলাদেশ জাতীয়তাবাদী যুবদল গঠিত হলে তিনি যুবদলে যোগদান করেন। পরবর্তীতে যুবদলের সাধারণ সম্পাদকের দায়িত্ব পালন করেন। ১৯৯১ সালে পঞ্চম জাতীয় সংসদ নির্বাচনে বিজয়ী হয়ে বিএনপি সরকার গঠন করার পর তিনি টেকনোক্র্যাট কোটায় তৎকালীন পরিবেশ ও বন মন্ত্রণালয়ের (বর্তমান পরিবেশ, বন ও জলবায়ু পরিবর্তন মন্ত্রণালয়) প্রতিমন্ত্রীর দায়িত্ব পান। এরপর তিনি বিএনপির যুগ্ম মহাসচিব ও পরবর্তীতে স্থায়ী কমিটির সদস্য মনোনীত হন।
২০০৮ সালে নবম জাতীয় সংসদ নির্বাচনে প্রথমবারের মত গয়েশ্বর ঢাকা-৩ আসন থেকে বিএনপির মনোনয়নে জাতীয় সংসদ নির্বাচন করে ৭৮,৮১০ ভোট লাভ করেন এবং আওয়ামী লীগের নসরুল হামিদের কাছে পরাজিত হন। ২০১৮ সালে একাদশ জাতীয় সংসদ নির্বাচনে তিনি পুনরায় একই আসন থেকে বিএনপির মনোনয়ন লাভ করেন।
অপূর্ব সরকার
অপূর্ব সরকার হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি ২০০৬ সাল থেকে ২০১৯ সাল পর্যন্ত পশ্চিমবঙ্গ বিধানসভায় কান্দি বিধানসভা কেন্দ্রের বিধায়ক হিসেবে দায়িত্ব পালন করেছেন।
মাওলানা ভাসানী বিজ্ঞান ও প্রযুক্তি বিশ্ববিদ্যালয়
মাওলানা ভাসানী বিজ্ঞান ও প্রযুক্তি বিশ্ববিদ্যালয় (সংক্ষেপে মাভাবিপ্রবি) বাংলাদেশের একটি সরকারি পর্যায়ে পরিচালিত উচ্চ শিক্ষাপ্রতিষ্ঠান। এটি ভাসানী বিশ্ববিদ্যালয় নামেও পরিচিত। ১৯৯৯ সালে এই বিশ্ববিদ্যালয় ঢাকা বিভাগের অন্তর্গত টাঙ্গাইলের সন্তোষে প্রতিষ্ঠিত হয়। এটি বাংলাদেশের ১২তম পাবলিক বিশ্ববিদ্যালয়। এর নামকরণ করা হয় বাংলাদেশের কিংবদন্তি রাজনৈতিক নেতা মাওলানা আবদুল হামিদ খান ভাসানীর নামানুসারে। এখানকার পড়াশোনার মাধ্যম ইংরেজি। পড়াশোনার সুষ্ঠু পরিবেশ নিশ্চিত করার জন্য এখানে শিক্ষক এবং কর্মকর্তা-কর্মচারীদের জন্য রাজনীতি নিষিদ্ধ করা হয়েছে।
প্রতি বছর স্নাতক পর্যায়ে প্রায় ৮১৫ জন শিক্ষার্থী এখানে ভর্তি হয়। শিক্ষকের সংখ্যা সাকুল্যে ২৪৩ জন।
ইতিহাস
মজলুম জননেতা মওলানা ভাসানী বিশ্ববিদ্যালয় স্থাপনে অগ্রণী ভুমিকা পালন করেন। তিনিই ১৯৫৭ সালের ৮ ফেব্রুয়ারি কাগমারী সম্মেলনে বিশ্ববিদ্যালয় প্রতিষ্ঠার আনুষ্ঠানিক ঘোষণা দেন। কিন্তু বিভিন্ন কারণে বিশ্ববিদ্যালয়ের সাংগঠনিক কার্যক্রম শুরু করতে পারেন নি, অবশেষে ১৯৭০ সালে সাংগঠনিক  কার্যক্রম শুরু করেন।  ১৯৭০ সালের ৮ সেপ্টেম্বর মাওলানা ভাসানী "আমার পরিকল্পনায় ইসলামী বিশ্ববিদ্যালয়" শিরোনামে লিখিত নিবন্ধের মাধ্যমে তাঁর প্রস্তাবিত ইসলামী বিশ্ববিদ্যালয়ের চূড়ান্ত প্রস্তাব করেন। তিনি জীবদ্দশায় ইসলামী বিশ্ববিদ্যালয় বাস্তবায়ন করে যেতে পারেননি, কিন্তু তিনিই মূলত বিশ্ববিদ্যালয় কাজ শুরু করে যান।
১৯৮২ সালে তৎকালীন রাষ্ট্রপ্রধান ভাসানীর শিক্ষা বিস্তারের পরিকল্পনায় একটা সরকারি বিশ্ববিদ্যালয় স্থাপনের উদ্যোগ গ্রহণ করেন। ১৯৮২ সালের ১৫ ডিসেম্বের ১২ সদস্যবিশিষ্ঠ একটা কমিটি গঠন করে দেন। উক্ত কমিটি ১৯৮৩ সালে ২২ মে সদুরপ্রসারী সুপারিশ রাষ্ট্রপতির নিকট পেশ করেন। তিনি ১৯৮৪ সালের ২৬ জুলাই বিশ্ববিদ্যালয় প্রতিষ্ঠার জন্য শিক্ষাবিদ ডক্টর মীর ফকরুজ্জামানকে চেয়ারম্যান ও সৈয়দ ইরফানুল বারীকে  সদস্যসচিব করে ৯ সদস্যবিশিষ্ঠ সন্তোষ ইসলামী বিশ্ববিদ্যালয় (সইবি) ট্রাস্টি বোর্ড গঠন করে দেন। কিন্তু দেশের রাজনৈতিক অস্থিরতাসহ বিভিন্ন জটিলতাই কার্যক্রম আর সামনে এগায় নি।
১৯৯৬ সালে সরকারি উদ্যোগে দেশের প্রত্যন্ত অঞ্চলসমূহে বিজ্ঞান ও প্রযুক্তি শিক্ষা বিস্তারের প্ররিকল্পনা গ্রহণ করে। এর অংশ হিসাবে টাঙ্গাইলে একটি বিজ্ঞান ও প্রযুক্তি বিশ্ববিদ্যালয় স্থাপনের সম্ভাবনা সৃষ্টি হয়। ১৯৯৭ সালে এডিবির আর্থিক সহায়তায় তৎকালীন সরকার সিদ্ধান্ত নেয় পুরাতন জেলাগুলোতে (যেগুলোতে বিশ্ববিদ্যালয় নেই) একটি করে বিজ্ঞান ও প্রযুক্তি স্থাপনের। এর পরিপ্রক্ষিতে সন্তোষ ইসলামী বিশ্ববিদ্যালয় (সইবি) ট্রাস্টি বোর্ড সরকারের নিকট সন্তোষেই একটি বিজ্ঞান ও প্রযুক্তি বিশ্ববিদ্যালয় স্থাপনের প্রস্তাব পেশ করেন। সাবেক স্বরাষ্ট্র এবং স্বাস্থ্য ও পরিবার পরিকল্পনা মন্ত্রী  আব্দুল মান্নানের নেতৃত্বে ট্রাস্টির তৎকালীন চেয়ারম্যান জনাব আজিজ-উল-হক, ভাইস চেয়ারম্যান প্রফেসর এস এইচ কে ইউসুফজাই, সদস্যসচিব সৈয়দ ইরফানুল বারী, টাঙ্গাইল পৌরসভার তৎকালীন চেয়ারম্যান মোঃ সামসুল হক  ও অত্র এলাকার গণ্যমান্য বাক্তিদের প্রচেষ্টায় অনেক বাধা বিপত্তি পেরিয়ে  সন্তোষে বিশ্ববিদ্যালয় স্থাপনের সুপারিশ পেশ করেন। তৎকালীন প্রধানমন্ত্রী শেখ হাসিনা ১২ অক্টোবর ১৯৯৯ সালে বিশ্ববিদ্যালয়ের ভিত্তিপ্রস্তর স্থাপন করেন। বিশ্ববিদ্যালয়ের প্রথম প্রকল্প পরিচালক ২০০০ সালে অধ্যাপক ড. দুর্গাদাস ভট্টাচার্য নিয়োগ পান। পরবর্তীতে দ্বিতীয় প্রকল্প পরিচালক হিসেবে ড. আমিনুল হককে ৭ জানুয়ারি, ২০০১ সালে নিয়োগ পান। ২০০১ সালের ১২ জুলাই জাতীয় সংসদে মাওলানা ভাসানী বিজ্ঞান ও প্রযুক্তি বিশ্ববিদ্যালয় আইন পাস হয়।
২০০২ সালের ২১ নভেম্বর অধ্যাপক ড. মোঃ ইউসুফ শরীফ আহমেদ খান বিশ্ববিদ্যালয়ের উপাচার্য হিসেবে প্রথম নিয়োগ পান। কম্পিউটার বিজ্ঞান ও প্রকৌশল অনুষদের অধীনে কম্পিউটার বিজ্ঞান ও প্রকৌশল এবং তথ্য ও যোগাযোগ প্রযুক্তি - বিভাগ দুটি নিয়ে এর দাপ্তরিক কার্যক্রম শুরু হয়।
২০০৩ সালের ২৫ অক্টোবর এর শিক্ষায়তনিক কার্যক্রম শুরু হয় কম্পিউটার বিজ্ঞান ও প্রকৌশল অনুষদের সর্বমোট ৮৩ জন শিক্ষার্থী এবং ৫ জন শিক্ষক নিয়ে। প্রায় ৮ মাসের শিক্ষায়তনিক সময় পর পরিবেশ বিজ্ঞান এবং সম্পদ ব্যবস্থাপনা এবং অপরাধবিদ্যা এবং পুলিশ বিজ্ঞান নামক দুটি নতুন বিভাগ খোলা হয় জীববিজ্ঞান অনুষদের অধীনে। ২০০৫-২০০৬ শিক্ষাবর্ষে কম্পিউটার বিজ্ঞান ও প্রকৌশলের অনুষদের অধীনে টেক্সটাইল প্রকৌশলে ও জীববিজ্ঞান অনুষদের অধীনে জৈবপ্রযুক্তি এবং জেনেটিক প্রকৌশল এবং খাদ্য প্রযুক্তি এবং পুষ্টিবিজ্ঞান বিভাগ চালু করা হয়।
২০১০-২০১১ শিক্ষাবর্ষে বিশ্ববিদ্যালয়ে ব্যবসায় শিক্ষা অনুষদের অধীনে ব্যবসায় প্রশাসনে স্নাতক ও সাধারণ বিজ্ঞান অনুষদের অধীনে গণিত ও পরিসংখ্যান, রসায়ন এবং পদার্থবিজ্ঞান বিভাগ খোলা হয়।  ২০১২-১৩ শিক্ষাবর্ষ হতে সামাজিক বিজ্ঞান অনুষদের অধীনে অর্থনীতি বিভাগ যাত্রা করে। ২০১৩-২০১৪ শিক্ষাবর্ষে জীববিজ্ঞান অনুষদের অধীনে যুক্ত হয় ফার্মেসী ও জৈব রসায়ন এবং আণবিক জীববিদ্যা বিভাগ দুটি।
ক্যাম্পাস
থাম্ব|ঐতিহাসিক দরবার হল থাম্ব|মাওলানা আবদুল হামিদ খান ভাসানীর মাজার এই বিশ্ববিদ্যালয়টি টাঙ্গাইলের সদর উপজেলার উত্তর-পশ্চিমে মাওলানা ভাসানীর স্মৃতিধন্য সন্তোষে অবস্থিত। এই ক্যাম্পাসের আয়তন প্রায় ৭০.৬৯ একর। এই জায়গার ভেতরই বিশ্ববিদ্যালয়ের ছয়টি অনুষদ, প্রশাসনিক ভবন, সাতটি আবাসিক শিক্ষার্থী হল, কেন্দ্রীয় গ্রন্থাগার, খেলার মাঠ ইত্যাদি অবস্থিত। এছাড়া ক্যাম্পাসের অধিভুক্ত জায়গার ভেতরই মাওলানা ভাসানীর প্রত্যক্ষ তত্ত্বাবধানে নির্মিত ঐতিহাসিক দরবার হল, প্রখ্যাত সুফি সাধক পীর শাহ্ জামানের নামানুসারে পীর শাহ্ জামান দীঘি, মাওলানা ভাসানীর মাজার, একটি মসজিদসহ আরো বেশ কিছু প্রতিষ্ঠান রয়েছে।
এই অধিভুক্ত জায়গা ছাড়াও সন্তোষের অদূরে রথখোলায় বিশ্ববিদ্যালয়ের ভূ-সম্পত্তি রয়েছে, যেখানে শিক্ষকদের আবাসন প্রকল্পটি প্রক্রিয়াধীন।
সম্প্রতি মাননীয় প্রধানমন্ত্রীর হস্তক্ষেপে সিরাজগঞ্জ সরকারি ভেটেরিনারি কলেজ- মাভাবিপ্রবির- বহিঃক্যাম্পাস হিসেবে আত্মপ্রকাশ করেছে । মাভাবিপ্রবি'র নতুন অনুষদ ভেটেরিনারি মেডিসিন এবং পশুপালন অনুষদ এই ক্যাম্পাসে যাত্রা শুরু করেছে ।
অনুষদ এবং বিভাগসমূহ
থাম্ব|১ম একাডেমিক ভবন, মাওলানা ভাসানী বিজ্ঞান ও প্রযুক্তি বিশ্ববিদ্যালয় বিশ্ববিদ্যালয়ের একাডেমিক বিভাগগুলি ৬টি অনুষদের অধীনে ১৯টি বিভাগে পাঠদান কার্যক্রম চালু রয়েছে। সেগুলো হল:
শিক্ষায়তনিক পঞ্জিকা
বিশ্ববিদ্যালয়ের শিক্ষাবর্ষ দুটি সেমিস্টারে বিভক্ত। একটি সেমিস্টার ১৮.৪ সপ্তাহ ধরে চলে এবং প্রত্যেক সপ্তাহে পাঁচদিন ক্লাস হয়। একটি নতুন শিক্ষাবর্ষ সাধারণত চলমান শিক্ষাবর্ষের দ্বিতীয় সেমিস্টারের পরেই শুরু হয়ে থাকে। প্রত্যেক সেমিস্টারের শেষে একটি সাধারণ পরীক্ষা (সেমিস্টার ফাইনাল) নেয়া হয়। এছাড়াও পুরো সেমিস্টার জুড়েই শিক্ষার্থীদের নানারকম ক্লাস টেস্টে অবতীর্ণ হতে হয়।
ভর্তি
বিশ্ববিদ্যালয়ের স্নাতক পর্যায়ে কেউ ভর্তি হতে চাইলে তাকে অবশ্যই ভর্তি পরীক্ষায় উত্তীর্ণ হতে হয়। উচ্চ মাধ্যমিক পর্যায়ের শিক্ষা সম্পূর্ণ করার পর আগ্রহী প্রার্থীদের ভর্তির আবেদন করতে হয়, যাদের মধ্য হতে উচ্চ মাধ্যমিক পরীক্ষায় গণিত, পদার্থবিজ্ঞান, রসায়ন এবং ইংরেজি বিষয়ে প্রাপ্ত গ্রেডের ভিত্তিতে যোগ্য প্রার্থীরা ভর্তি পরীক্ষায় অংশগ্রহণ করার সুযোগ পায়।
স্নাতকোত্তর পর্যায়ে ভর্তির জন্য আগ্রহী প্রার্থীদের সাক্ষাৎকারে অংশগ্রহণ করতে হয়।
ক্যাম্পাস জীবন
সাপ্তাহিক ছুটির দিন (বৃহস্পতিবার ও শুক্রবার) বাদে প্রতিদিন সকাল ৮ টা থেকে বিকেল ৫টা পর্যন্ত ক্লাস হয়ে থাকে। প্রায়শই শিক্ষার্থীদের জন্য নানান জায়গায় শিক্ষা সফরের আয়োজন করা হয়। বিশ্ববিদ্যালয়ে মোট ৭টি আবাসিক হল রয়েছে, যার মধ্যে ৪টি ছাত্রদের জন্য এবং বাকি ৩টি ছাত্রীদের জন্য। নানারকম আধুনিক সুযোগ-সুবিধাসহ আরো কয়েকটি হল স্থাপনার বিষয়গুলো বর্তমানে প্রক্রিয়াধীন।
বিশ্ববিদ্যালয়ের সবরকম প্রশাসনিক কর্মকাণ্ড সম্পন্ন করে এর প্রশাসনিক কার্যালয়। প্রশাসনিক কার্যালয়ের অধীনস্থ আরো নানারকম উপবিভাগ রয়েছে। শিক্ষার্থীদের প্রয়োজনীয় স্বাস্থ্যসেবা দেয়ার জন্য বিশ্ববিদ্যালয়ে একটি স্বাস্থ্যসেবা কেন্দ্র রয়েছে। এছাড়া রয়েছে একটি শারীরিক শিক্ষা বিভাগ, যেটি শিক্ষার্থীদের জন্য যাবতীয় খেলাধুলার অনুষ্ঠানের আয়োজন করে থাকে এবং বিশ্ববিদ্যালয়ের শারীরিক চর্চা কেন্দ্রটি পরিচালনা করে শিক্ষার্থীদের শারীরিক সুস্বাস্থ্য নিশ্চিত করার সুবিধাদি প্রদান করে।
বছরজুড়েই ক্যাম্পাসে নানারকম সাংস্কৃতিক কর্মকাণ্ড চলে এবং বিশেষ দিবস উদযাপিত হয়। যেমন - আন্তর্জাতিক মাতৃভাষা দিবস, স্বাধীনতা দিবস, বিজয় দিবস, মাওলানা ভাসানীর জন্ম ও প্রয়াণ দিবস, পহেলা বৈশাখ, বসন্ত বরণ ইত্যাদি।
এছাড়া বিশ্ববিদ্যালয়ে প্রায়ই বিভিন্ন বিষয়ের ওপর নানারকম সেমিনার বা কর্মশালা ইত্যাদি আয়োজিত হয়ে থাকে। এসব অনুষ্ঠানে শিক্ষক এবং শিক্ষার্থীরা আমন্ত্রিত দেশি-বিদেশি বিশেষজ্ঞদের সাথে সংশ্লিষ্ট বিষয়ে তাদের জ্ঞান ভাগাভাগি করে নেবার সুযোগ পান।
গ্রন্থাগার
বিশ্ববিদ্যালয়ের কেন্দ্রীয় গ্রন্থাগারটিতে শিক্ষার্থীদের বিষয়ভিত্তিক বইয়ের বিশাল সংগ্রহ ছাড়াও বিভিন্ন সম্পূরক বিষয়ের ওপরেও পর্যাপ্ত বই রয়েছে। এর বাইরেও নানাবিধ বিষয়ের ওপর রয়েছে প্রচুর বই। শিক্ষার্থীদের সুবিধার্থে গ্রন্থাগারেই রয়েছে জেরক্স মেশিন। কেন্দ্রীয় গ্রন্থাগার ছাড়াও প্রত্যেকটি বিভাগেই রয়েছে সেমিনার লাইব্রেরী; যেখানে সংশ্লিষ্ট বিভাগের শিক্ষক ও শিক্ষার্থীদের দরকারি বইয়ের পর্যাপ্ত সংগ্রহ রয়েছে।
ক্যাফেটেরিয়া
বিশ্ববিদ্যালয়ে একটা সুবিশাল ক্যাফেটেরিয়া রয়েছে। ছাত্রছাত্রীদের স্বল্প মূল্যে মান-সম্পূর্ণ খাবারের ব্যবস্থা রয়েছে। শিক্ষকদের জন্য আলাদা ও উন্নত ব্যবস্থা রয়েছে। ক্যাফেটেরিয়াটি ছাত্রছাত্রীদের মিলনকেন্দ্র পরিণত হয়েছে। এইখানে প্রায় সব ধরনের খাবারের ব্যবস্থা রয়েছে। এখানে প্রায়ই বিভিন্ন অনুষ্ঠানের জন্য খাওয়া-দাওয়ার আয়োজন করা হয়। ক্লাসের ক্লান্তি দূর করতে এবং বিরতির সময় ছাত্রছাত্রীরা ক্যাফেটেরিয়াতে আসেন।
চিকিৎসা কেন্দ্র
কেন্দ্রীয় খেলার মাঠের সামনেই মেডিকেল সেন্টার অবস্থিত। তিনজন এমবিবিএস ডাক্তারের তত্ত্বাবধানে মেডিক্যাল অফিসার ও কর্মচারীদের নিয়ে গড়ে উঠা মেডিক্যাল সেন্টারটি ছাত্রদের সকল শারীরিক অসুস্থতার আরোগ্যসাধন করে থাকে। এখানে অসুস্থ শিক্ষার্থীদের বিনামুল্যে ঔষধ সরবরাহ করে। তাছাড়া জরুরি প্রয়োজনের জন্য মেডিক্যাল সেন্টারের নিজস্ব দুইটি এ্যাম্বুলেন্স রয়েছে।
ব্যায়ামাগার
শরীরচর্চা শিক্ষা বিভাগে সুসজ্জিত ব্যায়ামাগার আছে। ছাত্র-ছাত্রীদের এবং শিক্ষকরা নিয়িমত ব্যায়াম করার সুযোগ রয়েছে। সকাল ৯টা থেকে সন্ধ্যা ৬টা পর্যন্ত ছাত্র/ছাত্রীর জন্য খোলা থাকে এবং সন্ধ্যা ৬টা -রাত ৯টা পর্যন্ত শিক্ষকদের খোলা থাকে।
শহীদ বুদ্ধিজীবী স্মৃতিস্তম্ভ
থাম্ব|শহীদ বুদ্ধিজীবী স্মৃতিস্তম্ভ বিশ্ববিদ্যালয়ের ক্যাফেটেরিয়া পাশে শহীদ বুদ্ধিজীবী স্মৃতিস্তম্ভ অবস্থিত।একাডেমিক বিল্ডিং যাওয়ার রাস্তার পাশেই অবস্থিত। বাংলাদেশের স্বাধীনতা যুদ্ধে নিহত বুদ্ধিজীবীদের স্মরণে ভাষ্কর্যটি স্থাপন করা হয়।২০১৬ সালের ডিসেম্বরে বুদ্ধিজীবী স্মৃতিস্তম্ভ উদ্বোধন করা হয়। বিভিন্ন কর্মসূচির মধ্য দিয়ে প্রতি বছরে যথাযোগ্য মর্যাদায় শহীদ বুদ্ধিজীবী দিবস পালিত হয়।
যাতায়াত
বিশ্ববিদ্যালয়ে শিক্ষকদের যাতায়াতের জন্য রয়েছে মাইক্রোবাসের এবং মিনিবাসের ব্যবস্থা। আর ছাত্র-ছাত্রীদের জন্য রয়েছে বিশ্ববিদ্যালয়ের নিজস্ব বাস। যেগুলো প্রায় ১ ঘণ্টা পর পর ক্যাম্পাস থেকে শহরে যাতায়াত করে।
আবাসন ব্যবস্থা
শিক্ষার্থীদের আবাসন এবং অনাবাসিক শিক্ষার্থীদের সংযুক্তির জন্য বিশ্ববিদ্যালয়ে বর্তমানে ৭টি হল রয়েছে। প্রত্যেক হল পরিচালনার জন্য একজন প্রভোস্ট এবং একজন সহকারী প্রভোস্ট নিযুক্ত আছেন। হলগুলো হলো :
সংগঠন
২০১৭ সালে 'মাভাবিপ্রবি অ্যালামনাই অ্যাসোসিয়েশন'-এর আনুষ্ঠানিক যাত্রা শুরু হয়।
উপাচার্যবৃন্দ
মাওলানা ভাসানী বিজ্ঞান ও প্রযুক্তি বিশ্ববিদ্যালয় প্রতিষ্ঠার পরবর্তী এ যাবৎকাল পর্যন্ত মোট ৭ জন উপাচার্য দায়িত্ব পালন করেছেন। মাওলানা ভাসানী বিজ্ঞান ও প্রযুক্তি বিশ্ববিদ্যালয়র বর্তমান ৭ম উপাচার্য অধ্যাপক ড. ফরহাদ হোসেন।
২য় সমাবর্তন
সমাবর্তন অনুষ্ঠানে সর্বমোট ১১৯০ জন শিক্ষার্থীকে সনদ প্রদান করা হয়।
এ ছাড়াও শিক্ষাজীবনে অনন্য কৃতিত্বের জন্য ২১ জন শিক্ষার্থীকে চ্যান্সেলর, ভাইস-চ্যান্সেলর ও ডিন্স অ্যাওয়ার্ড প্রদান করা হয়।
৩য় সমাবর্তন
৫ মার্চ, ২০২৩ তারিখে বিশ্ববিদ্যালয়ের ৩য় সমাবর্তন অনুষ্ঠিত হয়। তৎকালীন সময়ে মাভাবিপ্রবির উপাচার্য ছিলেন অধ্যাপক ডক্টর মো. ফরহাদ হোসেন। তৃতীয় সমাবর্তনে মহামান্য রাষ্ট্রপতি মো. আবদুল হামিদ অংশগ্রহণ করতে পারনেননি এবং তার পক্ষে সভাপতিত্ব করবেন গণপ্রজাতন্ত্রী বাংলাদেশ সরকারের কৃষি মন্ত্রণালয়ের মন্ত্রী ও টাঙ্গাইল-১ আসনের সংসদ সদস্য ডক্টর মো. আব্দুর রাজ্জাক। ২০১১-২০১২ সেশনের গ্র্যাজুয়েট থেকে ২০১৫-২০১৬ সেশনের গ্র্যাজুয়েটরা তৃতীয় সমাবর্তনে অংশগ্রহণ করেছিলেন।
নিতাই চন্দ্র সূত্রধর
নিতাই চন্দ্র সূত্রধর (জন্ম: ১৯৫৪) একজন বাংলাদেশী বস্ত্রপ্রকৌশলী, শিক্ষাবিদ ও অধ্যাপক। তিনি কলেজ অব টেক্সটাইল টেকনোলজিতে অধ্যক্ষ হিসেবে এবং বাংলাদেশ কারিগরি শিক্ষা বোর্ডের চেয়ারম্যান হিসেবে দায়িত্ব পালন করেন। ২০১০ সালে কলেজ অব টেক্সটাইল টেকনোলজিকে বাংলাদেশ টেক্সটাইল বিশ্ববিদ্যালয়ে রূপান্তর করা হলে তিনি এর প্রথম উপাচার্য নিযুক্ত হন এবং প্রায় চার বছর এ দায়িত্ব পালন করেন।
প্রারম্ভিক জীবন
নিতাই চন্দ্র ১৯৫৪ সালে তৎকালীন পূর্ব পাকিস্তানের (বর্তমান বাংলাদেশ) সিলেট জেলার হবিগঞ্জে জন্মগ্রহণ করেন।
শিক্ষাজীবন
নিতাই চন্দ্র কুমিল্লা শিক্ষা বোর্ডের অধীনে ১৯৭০ সালে মাধ্যমিক ও ১৯৭২ সালে উচ্চমাধ্যমিক পরীক্ষায় প্রথম বিভাগে উত্তীর্ণ হন। এরপর তিনি ভারতের কলকাতা বিশ্ববিদ্যালয়ে টেক্সটাইল প্রযুক্তি বিভাগে ভর্তি হন এবং ১৯৭৭ সালে সেখান থেকে ১ম শ্রেণিতে তৃতীয় হয়ে স্নাতক ডিগ্রি অর্জন করেন।
১৯৮৬ সালে লিডস বিশ্ববিদ্যালয় থেকে পিএইচডি ডিগ্রি অর্জন করেন। তার অভিসন্দর্ভের বিষয় ছিল দ্য স্টাডি অব রিং-স্পিনিং উইথ পার্টিকুলার রেফারেন্স টু রোটেটিং থিংস।
কর্মজীবন
১৯৭৯ সালের ২৯ মে নিতাই চন্দ্র কলেজ অব টেক্সটাইল টেকনোলজির ইন্সট্রাক্টর হিসেবে যোগদান করেন। এরপর ১৯৮১ সালে সহকারি অধ্যাপক, ১৯৯৩ সালে সহযোগী অধ্যাপক এবং ১৯৯৮ সালে অধ্যাপক পদে পদোন্নতি পান। ১৯৯৯ সালে কলেজটির ভারপ্রাপ্ত অধ্যক্ষের দায়িত্ব পান তিনি।
২০০২ সালের জানুয়ারি থেকে সেপ্টেম্বর পর্যন্ত তিনি কারিগরি শিক্ষা অধিদপ্তরের পরিচালক পদে দায়িত্ব পালন করেন। ২০০২ সালের ১২ সেপ্টেম্বর তিনি কলেজ অব টেক্সটাইল টেকনোলজির অধ্যক্ষ নিযুক্ত হন। ২০০৭ সালের ১৭ মে তিনি বাংলাদেশ কারিগরি শিক্ষা বোর্ডের চেয়ারম্যান হিসেবে দায়িত্ব গ্রহণ করেন। ২০০৯ সালের ২৩ ফেব্রুয়ারি তিনি কারিগরি শিক্ষা অধিদপ্তরের মহাপরিচালক নিযুক্ত হন।
২০১০ সালের ১৯ ডিসেম্বর তাকে পুনরায় কলেজ অব টেক্সটাইল টেকনোলজিতে অধ্যক্ষ হিসেবে ফিরিয়ে আনা হয়। কিছুদিন পর কলেজটি বাংলাদেশ টেক্সটাইল বিশ্ববিদ্যালয়ে রূপান্তরিত হলে তিনি এর প্রথম উপাচার্য নিযুক্ত হন। ২০১৫ সালের ১১ ফেব্রুয়ারি পর্যন্ত তিনি এ দায়িত্ব পালন করেন।
২০১৬ থেকে ২০১৭ সাল পর্যন্ত তিনি গ্রিন ইউনিভার্সিটি অব বাংলাদেশের টেক্সটাইল প্রকৌশল বিভাগের উপদেষ্টা হিসেবে কর্মরত ছিলেন। ২০১৮ সালের ১ জানুয়ারি থেকে তিনি উক্ত বিভাগের চেয়ারপার্সন হিসেবে দায়িত্ব পালন করছেন।
পূজা বেদী
প্রাথমিক জীবন এবং কর্মজীবন শুরু
পূজা বেদী বোম্বাইতে (বর্তমান মুম্বই) প্রয়াত ভারতীয় ধ্রুপদী নৃত্যশিল্পী প্রতিমা বেদী এবং চলচ্চিত্র তারকা কবির বেদী র ঘরে জন্মগ্রহণ করেছিলেন। তাঁর ভাষ্যমতে তিনি বোহেমীয় প্রগতিশীল শৈল্পিক পরিবেশে তাঁর শৈশব অতিবাহিত করেছেন। তিনি তাঁর প্রাথমিক শিক্ষা বোম্বের বেসেন্ট মন্টেসরি এবং পরবর্তীতে হিমাচল প্রদেশের সানাওয়ারের লরেন্স স্কুল হতে সম্পন্ন করেছেন।
১৯৯১ থেকে ১৯৯৫ সাল পর্যন্ত পূজা বেদী হিন্দি চলচ্চিত্র এবং বিজ্ঞাপনে কাজ করেছেন। কামসূত্র কনডমের একটি বিজ্ঞাপনে উপস্থিত হওয়ার জন্য তিনি অধিক পরিচিতি লাভ করেছিলেন। অন্য উদ্দেশ্য থাকলেও মূলত এইডস বিষয়ে সচেতনতা সৃষ্টি করার জন্য এই বিজ্ঞাপনটি করা হয়েছিল।
তিনি ক্যারি অন পাপা, ওয়াও হোয়াট এ গার্ল এবং বাংলায় যাত্রা র মতো টেলিভিশন ধারাবাহিকে অভিনয় করেছিলেন।
তিনি জগ মুন্ধরার চলচ্চিত্র বিষকন্যায় (১৯৯১) অভিনয়ের মধ্য দিয়ে চলচ্চিত্র জগতে আত্মপ্রকাশ করেছিলেন। ১৯৯২ সালে, তিনি জো জিতা ওয়াহি সিকান্দার নামক চলচ্চিত্রে আমির খানের সাথে অভিনয় করেছিলেন। তাঁর অভিনীত অন্যান্য চলচ্চিত্র হচ্ছে: লুটেরে (১৯৯৩) এবং আতঙ্ক হি আতঙ্ক (১৯৯৫)।
রিয়ালিটি অনুষ্ঠানে অভিষেক
২০০০ সালে, তিনি তাঁর মা প্রতিমা বেদীর স্মৃতি স্মরণিকা টাইমপাস (পেঙ্গুইন বুকস, ভারত) সংকলন এবং সম্পাদনা করেছিলেন। তিনি দ্য টাইমস অব ইন্ডিয়া, হিন্দুস্তান টাইমস এবং মিড ডে-র মতো জনপ্রিয় সংবাদপত্রের কলামিস্ট ছিলেন এবং ল'ফিসিল, ফেমিনা এবং দ্য উইক সহ অসংখ্য প্রকাশনা নিয়ে নিবন্ধ লিখেছেন। ২০০০ সালে, তিনি অমিতাভ বচ্চনের সাথে একটি জনসাধারণমূলক প্রচারণা শুরু করেছিলেন।
২০০৫ সালে, পূজা বেদী হানিফ হিলালের নাচ বলিয়েতে অংশগ্রহণ করেছিলেন। ২০০৬ সালে, বেদী জনপ্রিয় নৃত্যবিষয়ক টেলিভিশন অনুষ্ঠান ঝলক দিখলা যার তৃতীয় আসরে একজন প্রতিযোগী হিসেবে অংশগ্রহণ করেছিলেন; যেখানে তিনি ৭ম স্থান অধিকার করেছেন। অতঃপর ২০০৮ সালে, তিনি ফিয়ার ফ্যাক্টর: খাত্রোঁ কে খিলাড়ির ১ম আসরে একজন প্রতিযোগী হিসেবে অংশগ্রহণ করেছিলেন; যেখানে তিনি ৫ম স্থান অধিকার করেছিলেন। ২০১১ সালে, কালার্সে প্রচারিত জনপ্রিয় রিয়ালিটি টেলিভিশন অনুষ্ঠান বিগ বসের ৫ম আসরে একজন প্রতিযোগী হিসেবে অংশগ্রহণ করেছিলেন; যেখান থেকে তিনি ৫৬তম দিনে নির্গত হয়ে ১০ম স্থান অধিকার করেছিলেন।
গাজী মাজহারুল আনোয়ার
প্রাথমিক জীবন
গাজী মাজহারুল আনোয়ার ১৯৪৩ সালের ২২শে ফেব্রুয়ারি  কুমিল্লার দাউদকান্দি থানার তালেশ্বর গ্রামে জন্মগ্রহণ করেন।
কর্মজীবন
২০ হাজার গানের রচয়িতা গাজী মাজহারুল আনোয়ার ১৯৬৪ সাল থেকে রেডিও পাকিস্তানে গান লেখা শুরু করেন। পাশাপাশি বাংলাদেশ টেলিভিশনের জন্মলগ্ন থেকেই নিয়মিত গান ও নাটক রচনা করেন। প্রথম চলচ্চিত্রের জন্য গান লেখেন ১৯৬৭ সালে আয়না ও অবশিষ্ট চলচ্চিত্রের জন্য। ১৯৬৭ সালে চলচ্চিত্রের সাথে যুক্ত হওয়ার পর থেকে কাহিনী, চিত্রনাট্য, সংলাপ ও গান লেখাতেও দক্ষতা দেখান তিনি। তার পরিচালিত প্রথম চলচ্চিত্র নান্টু ঘটক ১৯৮২ সালে মুক্তি পায়। তার পরিচালিত চলচ্চিত্রের সংখ্যা ৪১ টি।
রাজনীতি
গাজী মাজহারুল আনোয়ার বাংলাদেশ জাতীয়তাবাদী সাংস্কৃতিক সংগঠন (জাসাস) এর সাবেক সভাপতি এবং বিএনপি চেয়ারপার্সনের উপদেষ্টা ছিলেন।
পুরস্কার ও সম্মাননা
গাজী মাজহারুল আনোয়ার ২০০২ সালে একুশে পদক এবং ২০২১ সালে সংস্কৃতিতে স্বাধীনতা পুরস্কার লাভ করেন। স্বাধীনতা যুদ্ধে বিশেষ অবদানের জন্য তিনি স্বাধীন দেশের সর্বপ্রথম পুরস্কার বাংলাদেশ প্রেসিডেন্ট গোল্ড মেডেল অ্যাওয়ার্ড লাভ করেন। পাঁচবার জাতীয় চলচ্চিত্র পুরস্কার, একাধিকবার বাচসাস পুরস্কার, বিজেএমই অ্যাওয়ার্ড, ডেইলি স্টার কর্তৃক লাইফ টাইম অ্যাওয়ার্ডসহ তার অর্জিত পুরস্কারের সংখ্যা ১১০।
বেলিয়াতোড় রেলওয়ে স্টেশন
বেলিয়াতোড় রেলওয়ে স্টেশন হল দক্ষিণ পূর্ব রেল এর অন্তর্গত অঞ্চলের আদ্রা রেলওয়ে বিভাগের অন্তর্গত একটি রেলওয়ে স্টেশন। এটি ভারতের পশ্চিমবঙ্গ রাজ্যের বাঁকুড়া জেলা য় বাঁকুড়া-মসাগ্রাম লাইনে অবস্থিত।
ইতিহাস
বাঁকুড়া ও বর্ধমান জেলার বাঁকুড়া এবং রায়নগরকে সংযোগকারী ন্যারো গেজ বাঁকুড়া দামোদর রেলওয়ে বা বিডিআর ১৯১৬ - ১৭ সালে ট্রেন চলাচলের জন্য উন্মুক্ত হয়। ২০০৫ সালে, বাঁকুড়া – মশাগ্রাম লাইন নামে পরিচিত ১১৮ কিলোমিটার দীর্ঘ রেলপথটি ১,৬৭৬ মিমি (৫ ফুট ৬ ইঞ্চি) ব্রডগেজে রূপান্তরিত হয়। ২০১৭ সালে সম্পূর্ণ রেলপথটি ট্রেন চলাচলের জন্য উন্মুক্ত হয়। সম্পূর্ণ রেলপথটি ২০১৮-১৯ সালে বিদ্যুতায়িত হয়।
উইলিন লো
রেস্তোরাঁ শিল্পে প্রবেশের আগে, আট বছর ধরে আইন পেশায় ছিলেন লো।
আলী দেরহেমি
আলী দেরহেমি (১৮৫০-?) একজন আলবেনীয় রাজনীতিবিদ এবং ১৯২৩ থেকে ১৯২৪ সাল পর্যন্ত তিরানার মেয়র ছিলেন।
রিফাত ডেডজা
রিফাত ডেডজা একজন আলবেনীয় রাজনীতিবিদ এবং ১৯৫৮ থেকে ১৯৬১ এবং ১৯৬২ থেকে ১৯৬৪ সাল পর্যন্ত তিরানার মেয়র ছিলেন।
উৎপলেন্দু চৌধুরী
উৎপলেন্দু চৌধুরী (Utpalendu Chowdhury) (২৯ এপ্রিল, ১৯৪৯ -৭ ফেব্রুয়ারি, ২০১১ ) ছিলেন বিখ্যাত বাঙালি লোকসঙ্গীত শিল্পী। বাংলার শিক্ষিত সমাজে অবহেলিত লোকসঙ্গীতের ধারা পিতার নির্দেশিত পথে বহন করেছেন আমৃত্যু।
সংক্ষিপ্ত জীবনী
উৎপলেন্দুর জন্ম ভারতের স্বাধীনতার পর পূর্বপাকিস্তানে অধুনা বাংলাদেশের সিলেটে ১৯৪৯ খ্রিস্টাব্দের ২৯ শে এপ্রিল। তার ডাকনাম ছিল রুণু। পিতা ছিলেন বাংলার সমৃদ্ধ লোকসঙ্গীত আন্দোলনের পথিকৃত, জনপ্রিয় লোকসঙ্গীত শিল্পী নির্মলেন্দু চৌধুরী। ১৯৫৩ খ্রিস্টাব্দের কোন এক সময়ে তার পরিবার চলে আসেন কলকাতায়। উৎপলেন্দুর পড়াশোনা প্রথমে কলকাতার ডন বসকো ও পরে সেন্ট টমাস স্কুলে। তিনি এম.কম পাশ করেন কলকাতা বিশ্ববিদ্যালয় থেকে। কিন্তু তার পিতা শৈশবকাল থেকেই তাঁকে সঙ্গীত শিক্ষা দেন। পিতার নির্দেশেই লোকগানের তালিম নেন অধুনা বাংলাদেশের বিদিতলাল দাসের কাছে। লোকগানে দক্ষতার পাশাপাশি শেখেন সরোদ ও পিয়ানো বাদন। সেতার শেখেন ওস্তাদ বাহাদুর খানের কাছে। তবে বাংলার হারিয়ে যাওয়া লোকগান গেয়ে পিতার ধারা বজায় রাখতে সচেষ্ট ছিলেন তিনি। গ্রামোফোন রেকর্ড ও ক্যাসেটের পাশাপাশি লোক-আঙ্গিকের বিভিন্ন ধরনের গবেষণামূলক কাজ করেছেন। তিনি বাংলা, আসাম ও ত্রিপুরার বিভিন্ন অঞ্চলের বিভিন্ন আঙ্গিকের গান যেমন, বাউল,  ভাটিয়ালি, ভাওয়াইয়া, ধামাইল, সারিগান, ঝুমুর, টুসু ইত্যাদি লোকগানের পুনরুজ্জীবনের ও প্রচারের যথাসাধ্য চেষ্টা করেছেন। তার গভীর সংবেদনশীল পরিবেশনের গুণে দেশ-বিদেশের সঙ্গীতপ্রেমীরা প্রকৃতপক্ষে মন্ত্রমুগ্ধ হয়ে পড়তেন। পিতার ন্যায় তিনিও সাতের দশক থেকেই বিদেশে লোকগানের প্রতিনিধিত্ব করেন। নিজের সঙ্গীতের দল নিয়ে ভ্রমণ করেন আমেরিকা, কানাডা, ইউরোপের জার্মানি, ফ্রান্স, ফিনল্যান্ড সহ মধ্যপ্রাচ্যের বহু  দেশ। পরে সোভিয়েত রাশিয়া হতে খ্যাতি ও সুনাম অর্জন করেন  আটের দশকে। বাংলার সঙ্গীত শিল্পীদের সংগঠন "অ্যাপস"-এর প্রতিষ্ঠাতা-সদস্য ছিলেন তিনি। সম্পাদকও হয়েছিলেন। প্রতিভাবান শিল্পীর গলায় একসময় ক্যান্সার রোগের মারণ আক্রমণ ধরা পড়ে। সাময়িক বিরতি,তবে চিকিৎসার পর আবার গান গাওয়া শুরু করেন, কিন্তু জীবনের শেষদিকে গাইতে সমস্যা হত।
জীবনাবসান
তিনি কলকাতার সল্টলেকে বসবাস করতেন। তবে বেশিদিন গান গাইতে পারেন নি। নিউমোনিয়ায় আক্রান্ত হয়ে ২০১১ খ্রিস্টাব্দের ৭ই  ফেব্রুয়ারি মাত্র ৬১ বৎসর বয়সে কলকাতার এক হাসপাতালে প্রয়াত হন। তার স্ত্রী উত্তরা চৌধুরী ও দুই কন্যা তিস্তা ও তোর্সা।
ফতোয়ায়ে মালিকুল উলামা
ফাতাওয়া মালিকুল উলামা (فتاوي ملك العلماء) ইমাম যুফারুদ্দীন বিহারি রচিত একটি ফিকহ গ্রন্থ যা হানাফি ফিকহের উপর লেখা হয়েছে। পুরো নাম নাফি'ঊল বাশার ফি ফাতাওয়া আল যুফর (نافع البشر في فتاوي ظفر)।  এই গ্রন্থে ইমাম যুফারুদ্দীন বিহারি প্রদত্ত বিভিন্ন সময়ের বিবিধ বিষয় সংক্রান্ত ফাতাওয়া মুফতী আরশাদ আহমাদ সাহিল সাহসারামী একত্রিত করে কিতাবী রূপ দিয়েছেন।
গুনজা, ক্রোয়েশিয়া
গুনজা হলো ক্রোয়েশিয়ায় অবস্থিত একটি গ্রাম।